यहां जारी एक बयान के अनुसार इस गठजोड़ के तहत पेश किए जाने वाले स्मार्टफोन एक्वा लायंस एन1 की प्रभावी कीमत 1649 रुपये होगी। वहीं एक्वा ए4 व एक्वा एस 3 की प्रभावी कीमत 1999 रुपये और 4379 रुपये होगी। एयरटेल ने कहा है कि उसने अपने पहले स्मार्टफोन पहल का विस्तार करते हुए इंटेक्स के साथ गठजोड़ किया है। कंपनी ऐसा गठजोड़ सेलकॉन व कार्बन के साथ पहले ही कर चुकी है। कंपनी की इस पहल को रिलायंस जियो के स्मार्ट फीचरफोन जियोफोन को टक्कर देने वाली माना जा रहा है। जियोफोन को 1500 रुपये की रिफंडेबल जमा राशि में खरीदा जा सकता है। वोडाफोन सहित कई अन्य मौजूदा कंपनियां भी इस तरह की बंडल वाली पेशकश लेकर आई हैं।